
Δελτίο Τύπου


Αθήνα, 27 Νοεμβρίου 2008
Δημοσίευση εβδομαδιαίων κοινοποιήσεων της Ε.Ε. 

 για μη ασφαλή προϊόντα του συστήματος RAPEX
Ο Γενικός Γραμματέας Καταναλωτή κ. Γιάννης Οικονόμου ανακοινώνει μέσω του Τύπου τις Κοινοποιήσεις της Ευρωπαϊκής Επιτροπής για την εβδομάδα 17 έως 21 Νοεμβρίου 2008 για τα μη ασφαλή προϊόντα του Συστήματος Ταχείας Ανταλλαγής Πληροφοριών (RAPEX) που αναγράφονται στον παρακάτω πίνακα. 

Τα προϊόντα που αναφέρονται στις εβδομαδιαίες κοινοποιήσεις του RAPEX είτε έχουν εντοπιστεί από τις αρμόδιες αρχές κρατών μελών της Ευρωπαϊκής Ένωσης και έχουν κριθεί ως μη ασφαλή, με αποτέλεσμα να απαγορευτεί η διάθεσή τους στην αγορά, είτε ο ίδιοι οι παραγωγοί -έχοντας εντοπίσει κάποιο δυνητικό κίνδυνο που μπορεί αυτά να παρουσιάσουν- έχουν προβεί σε εθελούσια απόσυρσή τους από την αγορά και ανάκληση από τους καταναλωτές, στα πλαίσια των υποχρεώσεων τους βάσει του Άρθρου 5 της ΚΥΑ Ζ3-2810/2004 «Γενική Ασφάλεια των Προϊόντων».  

Η απαγόρευση διάθεσής τους στην αγορά μπορεί να αρθεί εφόσον το ελάττωμα που τα καθιστά μη ασφαλή επιδέχεται διόρθωσης και οι παραγωγοί προβούν στις απαραίτητες  διορθωτικές ενέργειες. 

Η Γενική Γραμματεία Καταναλωτή (Γ.Γ.Κ) έχει καθιερώσει τη δημοσίευση των εβδομαδιαίων κοινοποιήσεων της Ευρωπ. Επιτροπής για μη ασφαλή προϊόντα (RAPEX) στην Ελληνική γλώσσα, όπως μεταφέρθηκαν στην κεντρική σελίδα της ιστοσελίδας της Γ.Γ.Κ στην ηλεκτρονική διεύθυνση http://www.efpolis.gr
Η Γ.Γ.Κ  προβαίνει στη Δημοσίευση αυτών και στον Τύπο, προκειμένου αφενός να υπάρχει δυνατότητα άμεσης ενημέρωσης του ευρύτερου καταναλωτικού κοινού και αφετέρου οι τυχόν διακινητές των προϊόντων αυτών στην ελληνική αγορά να προβαίνουν σε άμεση απόσυρσή τους και ταυτόχρονη ενημέρωση της εκάστοτε αρμόδιας αρχής για την επιτήρηση της αγοράς, ανάλογα με την κατηγορία στην οποία υπάγεται το προϊόν. Επισημαίνεται ότι σε περίπτωση διαπίστωσης από τις αρμόδιες ελεγκτικές αρχές οι οποίες ενεργοποιούνται αμέσως μετά από κάθε ειδοποίηση μέσω του συστήματος RAPEX ή ύστερα από καταγγελίες καταναλωτών ότι τα προϊόντα αυτά εξακολουθούν να κυκλοφορούν στην ελληνική αγορά, η Γ.Γ.Κ θα επιβάλλει αυστηρές διοικητικές κυρώσεις με βάση το Νόμο 2251/94, σε όλους όσους εμπλέκονται στην αλυσίδα διακίνησής των προϊόντων αυτών στην ελληνική αγορά.

Σύστημα ταχείας ανταλλαγής πληροφοριών για ασφάλεια προϊόντων πλην τροφίμων (RAPEX)
· Εβδομαδιαία επισκόπηση κοινοποιήσεων μέσω RAPEX –

Εβδομάδα 46 - 2008
	Νo.

	Κοινοποιούσα χώρα
	Προϊόν (κάντε κλικ στη φωτογραφία για να τη μεγεθύνετε)
	Φύση κινδύνου
	Μέτρα που έχουν ληφθεί από την κοινοποιούσα χώρα

	1
1319/08
	Πορτογαλία
	Κατηγορία: Καλλυντικά
Προϊόν: Θεραπευτική κρέμα μαλλιών - Bálsamo Nutritivo e Reparador 

Μάρκα: Botica Natural
Τύπος/ αριθμός μοντέλου: Όλες οι παρτίδες του προϊόντος 

Περιγραφή: Το Bálsamo Nutritivo e Reparador” είναι ένα προϊόν φροντίδας για ξηρά, ταλαιπωρημένα μαλλιά. Συσκευάζεται σε μπουκάλι χωρητικότητας 200ml.

Χώρα προέλευσης: Ισπανία 

Δεν υπάρχει διαθέσιμη εικόνα
	Κίνδυνος χημικών

 
Το προϊόν ενέχει κίνδυνο χημικών, καθώς εμπεριέχει bishydroxyethyl biscetyl malonamide, ουσία που ενδέχεται να είναι καρκινογόνος, μεταλλαξιογόνος ή τοξική για την αναπαραγωγή και έχει απαγορευτεί  σύμφωνα με την Οδηγία Καλλυντικών 76/768/EEC.
	Απαγόρευση πωλήσεων και  απόσυρση από την αγορά με εντολή των αρχών.

	2
1320/08
	Ολλανδία 
	Κατηγορία: Συσκευές υγραερίου
Προϊόν: Λέβητας κεντρικής θέρμανσης 

Μάρκα: Buderus, Sieger, Milton, Tata, Nefit,and Oso
Τύπος/ αριθμός μοντέλου: list of types and numbers of model

Περιγραφή: Λέβητας κεντρικής θέρμανσης
Χώρα προέλευσης: Ολλανδία

	Κίνδυνος φωτιάς

Το προϊόν ενέχει κίνδυνο φωτιάς, καθώς το άνω μέρος του καυστήρα ενδέχεται να υπερθερμανθεί εξαιτίας της υπερβολικής μόλυνσης του μεταλλάκτη θερμότητας. 

14 περιστατικά έχουν αναφερθεί. 
	Εθελούσιες διορθωτικές ενέργειες από τον κατασκευαστή.

	3
1321/08
	Σλοβακία
	Κατηγορία: Εξοπλισμός φωτισμού
Προϊόν: Φωτιστικό νυκτός – Bear light 

Μάρκα: Prezent
Τύπος/ αριθμός μοντέλου: 

1. 1208 BEAR BLUE, κωδικός EAN code: 8586007087982, 

2. 1209 BEAR GREEN, κωδικός EAN: 8586007087999, 

3. 1210 BEAR ORANGE, κωδικός EAN code: 8586007088002

Περιγραφή: Φωτιστικό νυκτός σε σχήμα αρκούδας – τρία μοντέλα μπλε, πράσινου και πορτοκαλί χρώματος. Οι ετικέτες με την επωνυμία του προϊόντος φέρουν τις ακόλουθες πληροφορίες: Data on name plates - model, 1,5W, 230V, 50Hz, CE, R06W51. Το προϊόν είναι συσκευασμένο σε μπλίστερ πακέτο με φόντο από χαρτόνι, το οποίο φέρει τη σήμανση: – "PREZENT The Lamp Company, model, Lovely Mini Night Light". Οι πληροφορίες που εμπεριέχονται στη συσκευασία, αναγράφονται σε 4 γλώσσες – Σλοβάκικα, Τσέχικα, Πολωνικά και Αγγλικά. 

Χώρα προέλευσης: Κίνα

	Κίνδυνος ηλεκτροπληξίας

Το προϊόν ενέχει κίνδυνο ηλεκτροπληξίας, καθώς: 

- Η κατασκευή και οι διαστάσεις του βύσματος δεν συμμορφώνονται με τα σχετικά πρότυπα. 

- Δεν έχουν χρησιμοποιηθεί ειδικές βίδες για το περίβλημα. 

- Ο διακόπτης δεν συμμορφώνεται με τις απαιτήσεις των  τα σχετικών προτύπων.

Το προϊόν δεν συμμορφώνεται με την Οδηγία Χαμηλής Τάσης και το σχετικό Ευρωπαϊκό Πρότυπο EN 60598. 
	Απαγόρευση πωλήσεων, απόσυρση από την αγορά και ανάκληση από τους καταναλωτές με εντολή των αρχών.

	4
1322/08
	Ιρλανδία
	Κατηγορία: Παιχνίδια

Προϊόν: Παιχνίδια που διογκώνονται στο νερό - Colored Growing Pets & Growing Pet Hatch’Em Egg 

Μάρκα: Hingfat Toys
Τύπος/ αριθμός μοντέλου: 

Item 510 Colored Growing Dinosaur Assortment Barcode 7523542005102/

Item 513 Colored Growing Sea Life Assortment Barcode 7523542005133/

Item 512 Colored Growing Dolphins Assortment Barcode 7523542005126/

Item 516 Colored Growing Frogs Assortment Barcode 7523542005164/

Item 652 Hatch’em Growing Pets Alligator Egg Barcode 7523542006550 

Item 655 Hatch’em Growing Pets Penguin Egg Barcode 7523542006550 

Item 657 Hatch’em Growing Pets Snake Egg Barcode 7523542006550 

Item 531 Colored Growing Large Whale Barcode 7523541005295/

Item 537 Colored Growing Large Lobster Barcode 7523541005295 

Περιγραφή: Τα παιχνίδια αποτελούνται από: 

3 δεινοσαύρους (A-C), 3 καρχαρίες (D-F), 3 δελφίνια (G-I), 3 βάτραχοι (J-L), 3 αυγά (M-O) και 2 θαλάσσια πλάσματα (P,Q): (A) δεινόσαυρος τρικεράτοψ (πορτοκαλί με καφέ στίγματα), (B) δίποδος δεινόσαυρος (κίτρινου χρώματος με καφέ και λευκές ρίγες), (C) δεινόσαυρος πράσινου χρώματος με καμουφλάζ στο πίσω μέρος, (D) λευκός καρχαρίας μεγάλου μεγέθους (μπλε και λευκού χρώματος με κίτρινο στόμα), (E) καρχαρίας (κίτρινου και λευκού χρώματος με μαύρα μάτια), (F) καρχαρίας που κάνει ηλιοθεραπεία (γκρι και λευκού χρώματος με λευκές ρίγες και στίγματα, (G) δελφίνι (μπλε και ροζ χρώματος), (H) δελφίνι (κίτρινου και ροζ χρώματος), (I) δελφίνι (γκρι και ροζ χρώματος), (J) βάτραχος (πράσινου και κίτρινου χρώματος με ρόγες και στίγματα πορτοκαλί χρώματος, πόδια ροζ χρώματος και μαύρα γυαλιά), (L) βάτραχος (κόκκινου και κίτρινου χρώματος με μεγάλα πόδια και μαύρο περίγραμμα, (M) πιγκουΐνος (γκρι χρώματος με κίτρινο ράμφος και μαύρο κεφάλι), (N) αλιγάτορας (πράσινου χρώματος με κόκκινα μάτια), (O) φίδι (μοβ και κίτρινου χρώματος με πορτοκαλί κεφάλι και κόκκινη γλώσσα, (P) φάλαινα (μαύρου χρώματος με κόκκινα στίγματα, καθώς και  (Q) αστακός (κόκκινου χρώματος με πράσινες ρίγες στην περιοχή της ουράς). Το κάθε παιχνίδι είναι συσκευασμένο σε πλαστική, διαφανή τσάντα. Επιπλέον, η συσκευασία φέρει ετικέτα με  το σήμα CE, καθώς και τις ακόλουθες σημάνσεις και πληροφορίες: το σήμα CE, το όνομα του προϊόντος, το barcode, τους αριθμούς που δείχνουν τον τύπο του κάθε μοντέλου, εικονογράφημα το οποίο αφορά τον ηλικιακό περιορισμό για παιδιά από 0 έως 3 ετών. Οι υπόλοιπες προειδοποιήσεις αναγράφονται αποκλειστικά στην αγγλική γλώσσα: “not intended for children under 3 years due to small parts”, “do not swallow.” “Dimensions of a toy may extend up to 600%”. Το εγχειρίδιο με τις οδηγίες χρήσης του προϊόντος είναι γραμμένο στα αγγλικά. 

Χώρα προέλευσης: Κίνα

	Κίνδυνος πνιγμού

Το προϊόν ενέχει κίνδυνο πνιγμού, καθώς το παιχνίδι διογκώνεται από 250% - 270% σε περίπτωση που καταβυθιστεί στο νερό για 72 ώρες, ενώ η μέγιστη επιτρεπόμενη διόγκωση είναι 50%. Επιπλέον, το παιχνίδι διαθέτει μικροσκοπικά κομμάτια (μπράτσα, πόδια, ουρά και πτερύγια), τα οποία μπορούν να αποσπαστούν με ευκολία και χωράνε εξ’ ολοκλήρου στον κύλινδρο απομίμησης φάρυγγα, όπως και το υπόλοιπο παιχνίδι. Επιπλέον, τα εν λόγω μικροσκοπικά κομμάτια μπορούν να διογκωθούν περισσότερο από 50% σε τρεις διαστάσεις.

Το προϊόν δεν συμμορφώνεται με την Οδηγία Παιχνιδιών και το σχετικό Ευρωπαϊκό Πρότυπο EN 71. 
	Εθελούσια απόσυρση από την αγορά από τον εισαγωγέα.

	5
1323/08
	Πορτογαλία
	Κατηγορία: Μηχανοκίνητα οχήματα
Προϊόν: Μοτοσικλέτα - Honda CB 1000 

Μάρκα: Honda
Τύπος/ αριθμός μοντέλου: CB 1000 R/RA. 

Περιγραφή: Μοτοσικλέτες Honda, CB 1000 R/RA (2009): τα μοντέλα που εμπλέκονται στην ανάκληση έχουν τους ακόλουθους αριθμούς πλαισίου: 

ZDCSC60A*9F000074 - *9F008647
ZDCSC60B*9F000074 - *9F008647
ZDCSC60C*9F000074 - *9F008647
ZDCSC60D*9F000074 - *9F008647

Χώρα προέλευσης: Ιταλία

Δεν υπάρχει διαθέσιμη εικόνα
	Κίνδυνος πρόκλησης τραυματισμών

Το προϊόν ενέχει κίνδυνο πρόκλησης τραυματισμών, καθώς παρατηρήθηκε δυσλειτουργία σε ορισμένα πίσω φανάρια. Μπορεί κάποιο τμήμα του φαναριού να μην δουλεύει, με αποτέλεσμα ο φωτισμός να μην είναι επαρκής.
	Εθελούσιες διορθωτικές ενέργειες από τον εισαγωγέα.

Η ανάκληση, σύμφωνα με δήλωση του  διανομέα της HONDA στη χώρα μας, αφορά 86 μοτοσικλέτες, οι ιδιοκτήτες των οποίων θα ενημερωθούν μέσω προσωπικών επιστολών.

	6
1324/08
	Πορτογαλία
	Κατηγορία: Καλλυντικά
Προϊόν: Αντιγηραντική κρέμα - Emulsão Contorno de Olhos 

Μάρκα: Botica Natural
Τύπος/ αριθμός μοντέλου: Όλες οι παρτίδες  

Περιγραφή: Η "Emulsao Contorno de Olhos" είναι μια αντιγηραντική κρέμα για την περιοχή των ματιών και διατίθεται στην αγορά σε σωληνάριο χωρητικότητας 15 ml. 

Χώρα προέλευσης: Ισπανία

Δεν υπάρχει διαθέσιμη εικόνα
	Κίνδυνος χημικών

 
Το προϊόν ενέχει κίνδυνο χημικών, καθώς εμπεριέχει bishydroxyethyl biscetyl malonamide, ουσία που ενδέχεται να είναι καρκινογόνος, μεταλλαξιογόνος ή τοξική για την αναπαραγωγή και έχει απαγορευτεί  σύμφωνα με την Οδηγία Καλλυντικών 76/768/EEC.
	Απαγόρευση πωλήσεων και απόσυρση από την αγορά με εντολή των αρχών.

	7
1325/08
	Δανία
	Κατηγορία: Ηλεκτρικές συσκευές
Προϊόν: Προσαρμογέας ταξιδίου για πρίζες

Μάρκα: Melissa 

Τύπος/ αριθμός μοντέλου: Article No 692004, τύπος  No 931L, αριθμός  EAN 5707160920043

Περιγραφή: Προσαρμογέας ταξιδίου που χρησιμοποιείται στο Ηνωμένο Βασίλειο

Χώρα προέλευσης: Κίνα

	Κίνδυνος ηλεκτροπληξίας


Το προϊόν ενέχει κίνδυνο ηλεκτροπληξίας, καθώς:

- Ο καταναλωτής ενδέχεται να έρθει σε επαφή με τις απολήξεις του προσαρμογέα (οι οποίες προορίζονται για χρήση στο Ηνωμένο Βασίλειο) πριν ή κατά τη διάρκεια της χρήσης του προϊόντος.  

Ένα ατύχημα έχει αναφερθεί. 
	Εθελούσια παύση πωλήσεων, απόσυρση από την αγορά και ανάκληση από τους καταναλωτές.



	8
1326/08
	Φιλανδία
	Κατηγορία: Παιχνίδια
Προϊόν: Καρότσι για κούκλες - Doll’s trolley 

Μάρκα: Doll Carrier
Τύπος/ αριθμός μοντέλου: Item No 122348

Περιγραφή: Καρότσι (για κούκλες) ροζ χρώματος με μεταλλικό σκελετό και χρωματιστό κάθισμα.

Χώρα προέλευσης: Κίνα

	Κίνδυνος πρόκλησης τραυματισμών

Το προϊόν ενέχει κίνδυνο πρόκλησης τραυματισμών, καθώς ανατρέπεται κατά τη διάρκεια της δοκιμασίας τοποθέτησης βάρους πάνω στο καρότσι. 

Το προϊόν δεν συμμορφώνεται με την Οδηγία Παιχνιδιών και το σχετικό Ευρωπαϊκό Πρότυπο EN 71. 
	Η εισαγωγή απορρίφθηκε από τις αρχές του τελωνείου.

	9
1327/08
	Ισπανία
	Κατηγορία: Παιχνίδια
Προϊόν: Παιδικό σκούτερ - Rollerboard 

Μάρκα: SCOOTER
Τύπος/ αριθμός μοντέλου: Barcode: 8470898090834

Περιγραφή: Μεταλλικό σκούτερ με δυνατότητα αναδίπλωσης και χειρολαβές μαύρου χρώματος. Η λέξη "Scooter" είναι εντυπωμένη στη βάση και στη μπάρα του σκούτερ. Ένα αυτοκόλλητο κίτρινου χρώματος, το οποίο είναι επικολλημένο στο κάτω μέρος του σκούτερ συμπεριλαμβάνει οδηγίες για την ασφάλεια των προϊόντων στα αγγλικά. Η συσκευασία αποτελείται από ένα κουτί από χαρτόνι που φέρει τη φωτογραφία ενός σκούτερ, καθώς και τη διατύπωση "Rollerboard. Scooter".

Χώρα προέλευσης: Κίνα

	Κίνδυνος αμυχών και τραυματισμών. 

Το προϊόν ενέχει κίνδυνο αμυχών και τραυματισμών, καθώς: 

- Η διάμετρος της μπροστινής ρόδας είναι 100 mm, ενώ η ελάχιστη απαιτούμενη διάμετρος είναι 120 mm, 

- Η διάμετρος των απολήξεων των χειρολαβών είναι 31 mm, ενώ η ελάχιστη απαιτούμενη διάμετρος είναι 40 mm, 

- Το παιχνίδι έχει αιχμηρές απολήξεις. 

Επιπροσθέτως, το προϊόν δεν εμπεριέχει προειδοποιήσεις σχετικά με την ασφάλεια του προϊόντος, ούτε οδηγίες χρήσης του εν λόγω προϊόντος. 


Το προϊόν δεν συμμορφώνεται με την Οδηγία Παιχνιδιών και το σχετικό Ευρωπαϊκό Πρότυπο EN 71. 
	Η εισαγωγή απορρίφθηκε από τις αρχές του τελωνείου.

	10
1328/08
	Πορτογαλία
	Κατηγορία: Καλλυντικά 
Προϊόν: Λοσιόν ντεμακιγιάζ - Emulsão Desmaquilhante Integral 

Μάρκα: Botica Natural
Τύπος/ αριθμός μοντέλου: Όλες οι παρτίδες του προϊόντος.  

Περιγραφή: "Emulsão Desmaquilhante Integral” είναι ένα προϊόν που χρησιμοποιείται για την αφαίρεση του μακιγιάζ από το πρόσωπο και τα μάτια και συσκευάζεται σε μπουκάλι χωρητικότητας 250 g. 

Χώρα προέλευσης: Ισπανία
Δεν υπάρχει διαθέσιμη εικόνα
	Κίνδυνος χημικών

 
Το προϊόν ενέχει κίνδυνο χημικών, καθώς εμπεριέχει bishydroxyethyl biscetyl malonamide, ουσία που ενδέχεται να είναι καρκινογόνος, μεταλλαξιογόνος ή τοξική για την αναπαραγωγή και έχει απαγορευτεί  σύμφωνα με την Οδηγία Καλλυντικών 76/768/EEC.
	Απαγόρευση πωλήσεων και απόσυρση από την αγορά με εντολή των αρχών.

	11
1329/08
	Λετονία 
	Κατηγορία: Αντικείμενα παιδικής φροντίδας και παιδικός εξοπλισμός 
Προϊόν: Παιδική σαλιάρα - Soft pelican bib 

Μάρκα: Libra
Τύπος/ αριθμός μοντέλου: Child’s bib "KOD033", κωδικός  EAN: 5907746000033

Περιγραφή: Παιδική σαλιάρα με μια τσέπη, η οποία φέρει εντυπωμένη απεικόνιση σκυλιών και λουλουδιών. Η σαλιάρα είναι συσκευασμένη σε πλαστική, διαφανή τσάντα. Μια χρωματιστή κάρτα, στην οποία αναγράφεται η διατύπωση “Libra Soft pelican bib. Strong practical - large packet catches crumbs and spills - only wipe it.", είναι στερεωμένη πάνω στη σαλιάρα. 

Χώρα προέλευσης: Πολωνία

	Κίνδυνος χημικών

 
Το προϊόν ενέχει κίνδυνο χημικών, καθώς εμπεριέχει δι(2-εθυλεξυλ) φθαλικό εστέρα (DEHP), σε αναλογία  20.3% του συνολικού βάρους του προϊόντος και διισοεννεάνο φθαλικό εστέρα (DINP) σε αναλογία  10.2% του συνολικού βάρους του προϊόντος. 

Σύμφωνα με την Οδηγία Χημικών Περιορισμών 76/769/EEC,ορισμένοι φθαλικοί εστέρες έχουν απαγορευτεί στα προϊόντα παιδικής φροντίδας. 
	Εθελούσια απόσυρση από την αγορά και ανάκληση από τους καταναλωτές μέσω του διανομέα.

	12
1330/08
	Βουλγαρία
	Κατηγορία: Είδη ένδυσης, υφάσματα και αντικείμενα σχετικά με τη μόδα
Προϊόν: Παιδική ενδυμασία

Μάρκα: Setty Koop
Τύπος/ αριθμός μοντέλου: Model SК -8207 

Περιγραφή: Παιδική ενδυμασία που αποτελείται από τρία κομμάτια: ένα μπουφάν με κουκούλα και κορδόνια περίσφιξης, μια μπλούζα και ένα παντελόνι που διατίθεται στην αγορά σε διάφορους συνδυασμούς χρωμάτων. Το μπουφάν φέρει διακοσμητικές χάντρες, οι οποίες είναι ραμμένες στο μπροστινό μέρος και σχηματίζουν την ακόλουθη επιγραφή: "Smartly white", ένα τυπωμένο σχέδιο με την επιγραφή: "Great amity", καθώς και διακοσμητικό σχέδιο το οποίο απεικονίζει ένα σκύλο και φέρει επικολλημένη ετικέτα. Το παντελόνι φέρει διακοσμητικό σχέδιο από χάντρες που σχηματίζουν την διατύπωση "Kiss", καθώς και υφασμάτινη ετικέτα με την επιγραφή: "SKІІ, 65% βαμβάκι, 35% πολυεστέρας. Επιπλέον, το προϊόν εμπεριέχει ετικέτα στην οποία αναγράφονται οι ακόλουθες πληροφορίες στα Βουλγάρικα: σύνθεση: 65% βαμβάκι, 35% πολυεστέρας, καθώς και λεπτομέρειες σχετικά με τον εισαγωγέα. Το προϊόν πωλείται χωρίς συσκευασία.

Χώρα προέλευσης: Τουρκία

	Κίνδυνος ασφυξίας και στραγγαλισμού.

Το προϊόν ενέχει κίνδυνο ασφυξίας και στραγγαλισμού, εξαιτίας της παρουσίας κορδονιών περίσφιξης στην περιοχή της κουκούλας.

Το προϊόν δεν συμμορφώνεται με το σχετικό Ευρωπαϊκό Πρότυπο EN 14682. 
	Απόσυρση από την αγορά με εντολή των αρχών. 

	13
1331/08
	Σλοβακία
	Κατηγορία: Είδη ένδυσης, υφάσματα και αντικείμενα σχετικά με τη μόδα
Προϊόν: Παιδικά παπούτσια – αθλητικά παπούτσια

Μάρκα: COCCODRILLO
Τύπος/ αριθμός μοντέλου: Art. W82-11104 SHO

Περιγραφή: Τα υποδήματα κατασκευάζονται από πλαστικό μπλε χρώματος με κεντημένα λουλούδια ροζ χρώματος και κούμπωμα με πλαστικό περίβλημα λευκού και ροζ χρώματος, το οποίο φέρει διακοσμητικά στοιχεία και έχει  διάμετρο 24 mm. Επιπλέον, το προϊόν φέρει αυτοκόλλητο με τη διατύπωση SPORT στο πίσω μέρος. Το προϊόν είναι συσκευασμένο σε κουτί με τη σήμανση COCCODRILLO. 

Χώρα προέλευσης: Πολωνία 

	Κίνδυνος πνιγμού

Το προϊόν ενέχει κίνδυνο πνιγμού, καθώς οι πλαστικά διακοσμητικά στοιχεία που βρίσκονται πάνω στο κούμπωμα του υποδήματος, μπορούν να αποσπαστούν με δύναμη 55 Ν (δεξί υπόδημα) και 45Ν (αριστερό υπόδημα) και χωράνε εξ’ ολοκλήρου στον κύλινδρο απομίμησης φάρυγγα.

 
	Εθελούσια απόσυρση από την αγορά και ανάκληση από τους καταναλωτές μέσω του διανομέα. 

Απαγόρευση πωλήσεων και απόσυρση από την αγορά και ανάκληση από τους καταναλωτές με εντολή των αρχών.

	14
1332/08
	Ηνωμένο Βασίλειο
	Κατηγορία: Παιχνίδια
Προϊόν: Σετ βρεφικών δώρων που αποτελείται από 10 κομμάτια.  

Μάρκα: Beanstalk (Argos own brand) 
Τύπος/ αριθμός μοντέλου: Αριθμός καταλόγου Argos 347/0572
Περιγραφή: Σετ βρεφικών δώρων που αποτελείται από 10 πλαστικά κομμάτια.  

Χώρα προέλευσης: Κίνα

	Κίνδυνος πνιγμού

Το προϊόν ενέχει κίνδυνο πνιγμού, καθώς ένα από τα πλαστικά αντικείμενα, το «τηλεκοντρόλ», διαθέτει μια περιστρεφόμενη μπάλα που εμπεριέχει χάντρες. Η εν λόγω μπάλα ενδέχεται να σπάσει ελευθερώνοντας τις χάντρες. 
4 περιστατικά έχουν αναφερθεί. 

Το προϊόν δεν συμμορφώνεται με την Οδηγία Παιχνιδιών και το σχετικό Ευρωπαϊκό Πρότυπο EN 71. 
	Εθελούσια απόσυρση από την αγορά και ανάκληση από τους καταναλωτές μέσω του διανομέα.

	15
1333/08
	Ουγγαρία
	Κατηγορία: Ηλεκτρικές συσκευές
Προϊόν: Συσκευή ισιώματος μαλλιών

Μάρκα: Guangming
Τύπος/ αριθμός μοντέλου: GM-528, bar code: 6925979788505

Περιγραφή: Η συσκευή είναι κατασκευασμένη από πλαστικό μαύρου χρώματος. Τα κύρια συστατικά του προϊόντος είναι τα εξής: κεντρικό καλώδιο τροφοδοσίας ηλεκτρικού ρεύματος. (RVVB Insulated Wire 300/300V), κεντρική πρίζα (2.5A, 250V), ενώ τα στοιχεία θέρμανσης και ο διακόπτης δεν φέρουν σημάνσεις. Τεχνικές παράμετροι: AC 220V, 50-60Hz, 30-180W, Class II. 

Χώρα προέλευσης: Κίνα

	Κίνδυνος ηλεκτροπληξίας

Το προϊόν ενέχει κίνδυνο ηλεκτροπληξίας, καθώς:

- Οι διαστάσεις της πρίζας δεν συμμορφώνονται με τα σχετικά πρότυπα (είναι μικρότερες από ότι απαιτείται) 

- Η μόνωση είναι ανεπαρκής και συνεπώς, ενδέχεται να προκληθεί ανάφλεξη ανάμεσα στα ενεργά κομμάτια και τα προσβάσιμα μεταλλικά κομμάτια. 

- Οι αιχμηρές απολήξεις του ελατηρίου και της μεταλλικής πλακέτας ενδέχεται να προκαλέσουν βλάβη στα καλώδια.

 
- Η μόνωση δεν είναι επαρκώς στερεωμένη στα στοιχεία της θέρμανσης. 

Το προϊόν δεν συμμορφώνεται με την Οδηγία Χαμηλής Τάσης και το σχετικό Ευρωπαϊκό Πρότυπο EN 60335. 
	Απόσυρση από την αγορά και ανάκληση από τους καταναλωτές με εντολή των αρχών. 

	16
1334/08
	Ουγγαρία
	Κατηγορία: Ηλεκτρικές συσκευές
Προϊόν: Πιστολάκι για τα μαλλιά - Eifa – "Elektrischer Föhn" 

Μάρκα: ART-LAND
Τύπος/ αριθμός μοντέλου: HD-217, bar code: 4038478106166

Περιγραφή: Πιστολάκι για τα μαλλιά κατασκευασμένο από πλαστικό. Στη λαβή του προϊόντος υπάρχει διακόπτης για το άνοιγμα και το κλείσιμο της συσκευής. Τα κύρια συστατικά του προϊόντος είναι τα εξής: κεντρική πρίζα "KENIC KE-21 2.5A 250V~ VDE CE NDSFI ÖVE CEBEC", 2-core κεντρικό καλώδιο τροφοδοσίας ηλεκτρικού ρεύματος ( με 2 πηνία) "227 IEC 52, H03VVH2-F, 2×0.75mm2, KELF-75, N15075, NF-USE, 1327, A003828, 300/300V, CE". Τεχνικές παράμετροι: 230 V, 50 Hz, 200W, Class II. 

Χώρα προέλευσης: Κίνα

	Κίνδυνος ηλεκτροπληξίας


Το προϊόν ενέχει κίνδυνο ηλεκτροπληξίας, καθώς τα στοιχεία θέρμανσης δεν είναι επαρκώς στερεωμένα στη συσκευή. 

Το προϊόν δεν συμμορφώνεται με την Οδηγία Χαμηλής Τάσης και το σχετικό Ευρωπαϊκό Πρότυπο EN 60335. 
	Απόσυρση από την αγορά και ανάκληση από τους καταναλωτές με εντολή των αρχών.

	17
1335/08
	Σουηδία
	Κατηγορία: Είδη ένδυσης, υφάσματα και αντικείμενα σχετικά με τη μόδα
Προϊόν: Καπέλο για μωρά

Μάρκα: Baby by Lindex
Τύπος/ αριθμός μοντέλου: Art. No 6037593 

Περιγραφή: Καπέλο για μωρά καφέ και λευκού χρώματος. Το καπέλο είναι κατασκευασμένο από υλικό που μοιάζει με γούνα με μικροσκοπικά αυτιά στο πάνω μέρος, καθώς και ιμάντα περίσφιξης στην περιοχή του πιγουνιού. Μέγεθος 42/44 – 46/48. 

Χώρα προέλευσης: Κίνα

	Κίνδυνος πνιγμού

Το προϊόν ενέχει κίνδυνο πνιγμού, καθώς τα κουμπιά που βρίσκονται στην περιοχή του πιγουνιού, μπορεί να αποσπαστούν με ευκολία και χωράνε εξ’ ολοκλήρου στον κύλινδρο απομίμησης φάρυγγα. 

Δύο περιστατικά έχουν αναφερθεί.  
	Εθελούσια απόσυρση από την αγορά και ανάκληση από τους καταναλωτές μέσω του εισαγωγέα. 

	18
1336/08
	Βουλγαρία
	Κατηγορία: Είδη ένδυσης, υφάσματα και αντικείμενα σχετικά με τη μόδα

Προϊόν: Παιδικά μπουφάν – "Sport - Teсhnal wear" 

Μάρκα: Aijia fashion qualified
Τύπος/ αριθμός μοντέλου: -

Περιγραφή: Παιδικό μπουφάν με αποσπώμενη κουκούλα και ελαστικά κορδόνια περίσφιξης με πλαστικές απολήξεις, τα οποία διατίθενται σε διάφορα μεγέθη. Επιπλέον, το προϊόν φέρει εντυπωμένα διακοσμητικά σχέδια, καθώς και τις ακόλουθες επιγραφές:  “Fashion kids”, “Jiushon”, “Jflai xzdud”. Το προϊόν πωλείται με ετικέτα στην οποία αναγράφονται οι ακόλουθες πληροφορίες στα Βουλγάρικα: φούτερ, σύνθεση: 65% βαμβάκι και 35% πολυεστέρας. Το προϊόν πωλείται σε πλαστικό, διαφανές πακέτο.   

Χώρα προέλευσης: Τουρκία

	Κίνδυνος ασφυξίας και στραγγαλισμού.

Το προϊόν ενέχει κίνδυνο ασφυξίας και στραγγαλισμού, εξαιτίας της παρουσίας κορδονιών περίσφιξης στην περιοχή της κουκούλας.

Το προϊόν δεν συμμορφώνεται με το σχετικό Ευρωπαϊκό Πρότυπο EN 14682. 
	Απαγόρευση πωλήσεων και απόσυρση από την αγορά και ανάκληση από τους καταναλωτές με εντολή των αρχών.

	19
1337/08
	Φιλανδία
	Κατηγορία: Ηλεκτρικές συσκευές
Προϊόν: Προσαρμογέας AC-DC 

Μάρκα: METRO
Τύπος/ αριθμός μοντέλου: Τύπος: GW-TR-008, αριθμός EAN: 5 060017 978773

Περιγραφή: Προσαρμογέας AC-DC (φορτιστής ταξιδίου). 

Χώρα προέλευσης: Άγνωστη

	Κίνδυνος ηλεκτροπληξίας

Το προϊόν ενέχει κίνδυνο ηλεκτροπληξίας

Το προϊόν δεν συμμορφώνεται με την Οδηγία Χαμηλής Τάσης και το σχετικό Ευρωπαϊκό Πρότυπο EN 60950. 
	Απόσυρση από την αγορά και ανάκληση από τους καταναλωτές με εντολή των αρχών.

	20
1338/08
	Ουγγαρία
	Κατηγορία: Μηχανήματα
Προϊόν: Ηλεκτρικό τρυπάνι

Μάρκα: VD-TECH Profi
Τύπος/ αριθμός μοντέλου: V532, barcode: 8014132030189,κωδικός παρτίδας: T-2247-1 

Περιγραφή: Το εξωτερικό του ηλεκτρικού τρυπανιού είναι κατασκευασμένο από πλαστικό κόκκινου χρώματος. Στη μια πλευρά το προϊόν διαθέτει διακόπτη για την επιλογή του υλικού πάνω στο οποίο χρησιμοποιείται το ηλεκτρικό τρυπάνι. Ο διακόπτης γρήγορης λειτουργίας έχει δυνατότητα προσαρμογής σε δύο θέσεις. Η κατεύθυνση της περιστροφής μπορεί να αλλάξει. Επιπλέον, το προϊόν διαθέτει δυνατότητα κλειδώματος σε μια συγκεκριμένη θέση. Τεχνικές παράμετροι: 230V~; 50Hz; 500W; 1900/2800RPM; 13mm, Class II. 

Χώρα προέλευσης: Άγνωστη

	Κίνδυνος ηλεκτροπληξίας

Το προϊόν ενέχει κίνδυνο ηλεκτροπληξίας, καθώς: 

- Τα καλώδια που διαθέτουν βασική μόνωση, ενδέχεται να έρθουν σε επαφή με τα κινούμενα, προσβάσιμα κομμάτια και συνεπώς ενδέχεται να προκληθεί βλάβη στα εν λόγω καλώδια. 

- Η μόνωση είναι ανεπαρκής και συνεπώς, ενδέχεται να προκληθεί ανάφλεξη ανάμεσα στα ενεργά κομμάτια και τα προσβάσιμα μεταλλικά κομμάτια.


Το προϊόν δεν συμμορφώνεται με την Οδηγία Μηχανών και το σχετικό Ευρωπαϊκό Πρότυπο EN 60745. 
	Εθελούσια απόσυρση από την αγορά και ανάκληση από τους καταναλωτές με εντολή των αρχών. 

	21
1339/08
	Ελλάδα
	Κατηγορία: Μηχανοκίνητα οχήματα
Προϊόν: Επιβατικά οχήματα - Χειρόφρενο 

Μάρκα: Honda
Τύπος/ αριθμός μοντέλου: Jazz (model codes: GD1 and GD5). 

Περιγραφή: Αριθμοί πλαισίων (VIN): GD1 2004 JHMGD1XX04S232566-JHMGD1XX04S247249 GD5 2004 JHMGD5XX04S210286-JHMGD5XX04S212382 GD1 2005 JHMGD1XX05S200004-JHMGD1XX05S287642 GD5 2005 JHMGD5XX05S200002-JHMGD5XX05S236804. 

Η ανάκληση αφορά ορισμένα μοντέλα που κατασκευάστηκαν κατά τα έτη 2004 και 2005. 

Χώρα προέλευσης: Ιαπωνία

Δεν υπάρχει διαθέσιμη εικόνα
	Κίνδυνος πρόκλησης τραυματισμών

Το προϊόν ενέχει κίνδυνο πρόκλησης τραυματισμών, καθώς λόγω του είδους και διαστάσεων της καστάνιας χειρόφρενου μπορεί εάν αυτό δεν εφαρμοσθεί σωστά από τον χρήστη, να απενεργοποιηθεί. Εάν το χειρόφρενο ενεργοποιηθεί χωρίς να πιέζεται το κουμπί απελευθέρωσης, η λειτουργία του παραμένει ανεπηρέαστη.
	Εθελούσιες διορθωτικές ενέργειες από τον εισαγωγέα.

Έχει γίνει σχετική δημοσίευση στον Τύπο για την ενημέρωση του καταναλωτικού κοινού με το από 6/11/2008 Δελτίο Τύπου.

	22
1340/08
	Λετονία
	Κατηγορία: Παιχνίδια
Προϊόν: Σετ παιχνιδιών που αποτελείται από μάσκα και αναπνευστήρα για υποβρύχιες καταδύσεις. Το προϊόν προορίζεται για παιδιά. 

Μάρκα: Bestway
Τύπος/ αριθμός μοντέλου: κωδικός EAN: 4750649050640, αριθμοί αντικειμένων #24007 και 380-192

Περιγραφή: Σετ μάσκας και αναπνευστήρα για κολύμβηση και υποβρύχιες καταδύσεις που φέρει τη σήμανση "Mask & Snorkel Set. Juniors". Το σετ προορίζεται για παιδιά από επτά ετών και άνω και είναι κατασκευασμένο από πλαστικό σε μπλε ή πράσινες αποχρώσεις. Το προϊόν αποτελείται από δύο κομμάτια  - μάσκα και αναπνευστήρας για υποβρύχιες καταδύσεις. Στο πακέτο υπάρχει αυτοκόλλητο στα λετονικά, το οποίο φέρει το όνομα του διανομέα. Επίσης, στη συσκευασία εμπεριέχεται εγχειρίδιο με οδηγίες χρήσης και προειδοποιήσεις σχετικά με την ασφάλεια του προϊόντος.    

Χώρα προέλευσης: Κίνα

	Κίνδυνος χημικών

 
Το προϊόν ενέχει κίνδυνο χημικών, καθώς εμπεριέχει: 

- Το πλαστικό στη μάσκα εμπεριέχει διισοεννεάνο φθαλικό εστέρα (DINP) σε αναλογία 35.7% του συνολικού βάρους και di-n-octyl phthalate (DNOP) σε αναλογία 0.11% του συνολικού βάρους του προϊόντος. 

- Το πλαστικό στον αναπνευστήρα εμπεριέχει διισοεννεάνο φθαλικό εστέρα (DINP) σε αναλογία 1.1 % του συνολικού βάρους του προϊόντος και δι-ν-όκτυλο φθαλικό εστέρα (DNOP) σε αναλογία 6.3% του συνολικού βάρους του προϊόντος. 

Ορισμένοι φθαλικοί εστέρες έχουν απαγορευτεί στα παιχνίδια και προϊόντα παιδικής φροντίδας σε επίπεδα που υπερβαίνουν την αναλογία 0.1% του συνολικού βάρους του προϊόντος.  
	Εθελούσια απόσυρση από την αγορά και ανάκληση από τους καταναλωτές μέσω του εισαγωγέα.

	23
1341/08
	Ελλάδα
	Κατηγορία: Αθλητικός εξοπλισμός / Εξοπλισμός για χόμπι
Προϊόν: Τροχοί για ποδήλατα

Μάρκα: SHIMANO
Τύπος/ αριθμός μοντέλου: Shimano Dura Ace Carbon Clincher Wheels for Bicycles 

Περιγραφή: Η ανάκληση συμπεριλαμβάνει το σετ προϊόντων με το όνομα Shimano Dura Ace Carbon Clincher Wheel Sets και τον αριθμό μοντέλου WH-7850 C24CL, το οποίο προορίζεται  για ποδήλατα ειδικά για αγώνες δρόμου. Στη στεφάνη του τροχού, υπάρχουν ετικέτες στις οποίες αναγράφονται οι εξής διατυπώσεις: “Shimano WH-7850”, “Dura Ace” και “Carbon 1380.” Οι εν λόγω τροχοί προορίζονται για χρήση σε ποδήλατα για αγώνες δρόμου ενηλίκων. 

Χώρα προέλευσης: Μαλαισία

	Κίνδυνος πρόκλησης τραυματισμών

Το προϊόν ενέχει κίνδυνο πρόκλησης τραυματισμών, καθώς ενδέχεται να προκληθεί βλάβη του εσωτερικού τμήματος του ελαστικού, το οποίο υπάρχει περίπτωση να καταστραφεί, θέτοντας σε κίνδυνο την ισορροπία του αναβάτη. 
	Εθελούσια απόσυρση από την αγορά και ανάκληση από τους καταναλωτές μέσω του εισαγωγέα.

Η ανάκληση, σύμφωνα με δήλωση του  διανομέα της SHIMANO στη χώρα μας, αφορά 31 τροχούς, οι οποίοι έχουν ήδη επισκευασθεί.

	24
1342/08
	Πολωνία
	Κατηγορία: Αθλητικός εξοπλισμός / Εξοπλισμός για χόμπι
Προϊόν: Λάστιχα γυμναστικής (Expander) 

Μάρκα: Tchibo
Τύπος/ αριθμός μοντέλου: Αριθμός αντικειμένου 252882

Περιγραφή: Το προϊόν είναι ένα λάστιχο που χρησιμοποιείται για ασκήσεις γυμναστικής. Επιπλέον, το προϊόν είναι κατασκευασμένο από πλαστικά (καουτσούκ) και μεταλλικά κομμάτια και είναι μπλε, κόκκινου και μαύρου χρώματος.  

Χώρα προέλευσης: Κίνα

	Κίνδυνος πρόκλησης τραυματισμών

Το προϊόν ενέχει κίνδυνο πρόκλησης τραυματισμών, καθώς, εξαιτίας της ανεπαρκούς αντοχής των γάντζων – χειρολαβών και των πλαστικών κομματιών, τα εν λόγω κομμάτια ενδέχεται να σπάσουν κατά τη διάρκεια της χρήσης του προϊόντος. 
	Εθελούσια απόσυρση από την αγορά μέσω του διανομέα.

	25
1343/08
	Σουηδία
	Κατηγορία: Παιχνίδια
Προϊόν: Παιχνίδι (σε σχήμα χταποδιού) που εκτοξεύει μικροσκοπικά βέλη.

Μάρκα: Chupa Chups 
Τύπος/ αριθμός μοντέλου: Model no. 8300449/15742, EAN code 8410031938906. 

Περιγραφή: Πλαστικό παιχνίδι (σε σχήμα χταποδιού) που εκτοξεύει μικροσκοπικά βέλη που καταλήγουν σε βεντουζάκια. Το κεντρικό σώμα του παιχνιδιού είναι καφέ χρώματος, οι μικροσκοπικές βεντούζες είναι κόκκινες, ενώ υπάρχει και αφρώδες υλικό κίτρινου χρώματος. Στο κεφάλι του χταποδιού υπάρχει επικολλημένο γλειφιτζούρι. Επιπλέον, εμπεριέχεται εικονογράφημα που αφορά τον ηλικιακό περιορισμό για ηλικίες άνω των 3 ετών, καθώς και την προειδοποίηση: «Προσοχή! Διαβάστε και φυλάξτε τις εν λόγω οδηγίες. Το προϊόν εμπεριέχει μικροσκοπικά κομμάτια που ενδέχεται να καταποθούν ή να εισπνευστούν».

Χώρα προέλευσης: Κίνα

	Κίνδυνος πνιγμού

Το προϊόν ενέχει κίνδυνο πνιγμού, καθώς οι μικροσκοπικές βεντούζες μπορούν να αποσπαστούν με ευκολία από και χωράνε εξ’ ολοκλήρου στον κύλινδρο απομίμησης φάρυγγα. 

Το προϊόν δεν συμμορφώνεται με την Οδηγία Παιχνιδιών και το σχετικό Ευρωπαϊκό Πρότυπο EN 71. 
	Εθελούσια απόσυρση από την αγορά από τον εισαγωγέα.

Έχει γίνει σχετική δημοσίευση στον Τύπο για την ενημέρωση του καταναλωτικού κοινού με το από 26/11/2008 Δελτίο Τύπου.

	26
1344/08
	Σουηδία
	Κατηγορία: Προστατευτικός εξοπλισμός
Προϊόν: Κράνος για σκέιτμπορντ  

Μάρκα: Skills
Τύπος/ αριθμός μοντέλου: Αριθμός αντικειμένου 918996099, κωδικός EAN: 4897021001064 

Περιγραφή: Το κράνος διατίθεται σε μπλε ή κόκκινο χρώμα και συσκευάζεται σε ένα κουτί από χαρτόνι μαύρου χρώματος με εικόνες παιδιών που οδηγούν σκούτερ, καθώς και τη φωτογραφία ενός κράνους. Η διατύπωση “Skills” αναγράφεται πάνω στο κουτί. Επίσης, στο κουτί υπάρχει και επικολλημένη ετικέτα με προειδοποιήσεις στα Σουηδικά.  

Χώρα προέλευσης: Κίνα

	Κίνδυνος πρόκλησης τραυματισμών

Το προϊόν ενέχει κίνδυνο πρόκλησης τραυματισμών, καθώς η ικανότητα απορρόφησης κραδασμών είναι ανεπαρκής. 

Το προϊόν δεν συμμορφώνεται με την Οδηγία Προσωπικού Προστατευτικού Εξοπλισμού και το σχετικό Ευρωπαϊκό Πρότυπο EN 1078. 
	Εθελούσια απόσυρση από την αγορά από τον εισαγωγέα.

	27
1345/08
	Γερμανία
	Κατηγορία: Μηχανοκίνητα οχήματα
Προϊόν: Επιβατικό αυτοκίνητο - Mercedes Benz Vito/Viano 

Μάρκα: Mercedes-Benz
Τύπος/ αριθμός μοντέλου: Mercedes Benz Vito/Viano, Τύπος 639

Περιγραφή: Η ανάκληση αφορά τα οχήματα που κατασκευάστηκαν από τις 20 Ιουνίου του 2008 έως τις 16 Ιουλίου του  2008, και έχουν αριθμούς πλαισίων από WDF639****3449314 έως WDF639****3456797. 

Χώρα προέλευσης: Γερμανία

Δεν υπάρχει διαθέσιμη εικόνα
	Κίνδυνος πρόκλησης τραυματισμών

Το προϊόν ενέχει κίνδυνο πρόκλησης τραυματισμών, καθώς εάν ενεργοποιηθεί ο αερόσακος συνοδηγού σε περίπτωση ατυχήματος, η βάση του αερόσακου ενδέχεται να αποκολληθεί από το σημείο στήριξης. Σαν αποτέλεσμα, ο αερόσακος συνοδηγού ενδέχεται να μην αναπτυχθεί πλήρως, ενώ σε ακραίες περιπτώσεις ενδέχεται να αποκολληθεί από τη θέση του και να εκτιναχθεί στην καμπίνα.
	Εθελούσιες διορθωτικές ενέργειες από τον εισαγωγέα.

Η ανάκληση, σύμφωνα με έγγραφη δήλωση του  διανομέα της MERCEDES-BENZ στη χώρα μας, δεν αφορά οχήματα, που έχουν εισαχθεί από την επίσημη αντιπροσωπεία.

	28
1346/08
	Λετονία 
	Κατηγορία: Παιχνίδια
Προϊόν: Συμπιέσιμα παιχνίδια - πάπιες

Μάρκα: BABA MAMA
Τύπος/ αριθμός μοντέλου: Άγνωστος

Περιγραφή: Σετ από συμπιέσιμα παιχνίδια σε σχήμα πάπιας. Το παιχνίδι διατίθεται σε 5 διαφορετικά μεγέθη, καθώς και σε διαφορετικά χρώματα (κίτρινου χρώματος με ροζ και μπλε καρδιές, καθώς και πορτοκαλί χρώματος με κίτρινες και μπλε καρδιές). 

Τα παιχνίδια είναι συσκευασμένα σε διαφανή τσάντα, σφραγισμένη με πολύχρωμη κάρτα. Επίσης, η συσκευασία φέρει αυτοκόλλητο στο οποίο αναγράφεται το όνομα του διανομέα και προειδοποιήσεις για την ασφάλεια του προϊόντων. 

Χώρα προέλευσης: Κίνα

	Κίνδυνος χημικών

Το προϊόν ενέχει κίνδυνο χημικών, καθώς εμπεριέχει: 

- Στα προϊόντα με  ανοιχτό κίτρινο χρώμα: διισοεννεάνο φθαλικό εστέρα (DINP) σε ποσοστό 16.8% του συνολικού βάρους τους

- Στα προϊόντα με  πορτοκαλί χρώμα: διισοεννεάνο φθαλικό εστέρα (DINP) σε ποσοστό 20,3% του συνολικού βάρους τους 

- Στα προϊόντα με  κίτρινο χρώμα: διισοεννεάνο φθαλικό εστέρα (DINP) σε ποσοστό 15,2% του συνολικού βάρους τους 

Σύμφωνα με την Οδηγία Χημικών Περιορισμών 76/769/EEC, ορισμένοι φθαλικοί εστέρες έχουν απαγορευτεί στα παιχνίδια. 
	Εθελούσια απόσυρση από την αγορά και ανάκληση από τους καταναλωτές από τον διανομέα.

	29
1347/08
	Λετονία
	Κατηγορία: Παιχνίδια
Προϊόν: Φουσκωτό σωσίβιο θαλάσσης σε σχήμα δακτυλίου

Μάρκα: Bestway
Τύπος/ αριθμός μοντέλου: Φουσκωτό σωσίβιο θαλάσσης σε σχήμα δακτυλίου "Batman" (30"- 76cm), κωδικός EAN: 4750649050541,Αριθμός αντικειμένου: 96004 και 380-202. 

Περιγραφή: Φουσκωτό σωσίβιο θαλάσσης σε σχήμα δακτυλίου που φέρει εντυπωμένη εικόνα  του Μπάτμαν σε μπλε, μαύρο, κίτρινο και λευκό χρώμα. Το παιχνίδι είναι συσκευασμένο σε κουτί από χαρτόνι, το οποίο φέρει χρωματιστή εικόνα που απεικονίζει ένα φουσκωτό σωσίβιο θαλάσσης σε σχήμα δακτυλίου στο μπροστινό μέρος, καθώς και σημάνσεις στο πίσω μέρος. Επιπλέον, το προϊόν εμπεριέχει αυτοκόλλητο   στη Λετονική γλώσσα με το όνομα του διανομέα. Ένα εγχειρίδιο με οδηγίες χρήσης και προειδοποιήσεις σχετικά με την ασφάλεια του προϊόντος, είναι επικολλημένο στη συσκευασία.  

Χώρα προέλευσης: Κίνα

	Χημικά

Το προϊόν ενέχει κίνδυνο χημικών, καθώς: 

- Το πλαστικό υλικό μπλε χρώματος εμπεριέχει δι-ν-όκτυλο φθαλικό εστέρα (DNOP) σε αναλογία  5.9% του συνολικού βάρους του προϊόντος. 

- Το υλικό κίτρινου χρώματος εμπεριέχει δι-ν-όκτυλο φθαλικό εστέρα (DNOP) σε αναλογία 7.2% του συνολικού βάρους του προϊόντος. 

- Η βαλβίδα εμπεριέχει δι-ν-όκτυλο φθαλικό εστέρα (DNOP) σε αναλογία 0.16% του συνολικού βάρους του προϊόντος και δι(2-εθυλεξυλ) φθαλικό εστέρα (DEHP) σε αναλογία 1.0% του συνολικού βάρους του προϊόντος.


Σύμφωνα με την Οδηγία Χημικών Περιορισμών 79/769/EEC,  ορισμένοι  φθαλικοί εστέρες έχουν απαγορευτεί στα παιχνίδια.
	Εθελούσια απόσυρση από την αγορά, ανάκληση από τους καταναλωτές και καταστροφή των προϊόντων από τον εισαγωγέα. 

	30
1348/08
	Ισπανία 
	Κατηγορία: Παιχνίδια
Προϊόν: Τάρανδος (που λειτουργεί με μπαταρία) και Άγιος Βασίλης. 

Μάρκα: BENZI
Τύπος/ αριθμός μοντέλου: Barcode: 8425982009094, Reference: ROYAN200900101

Περιγραφή: Βελούδινος τάρανδος - παιχνίδι που λειτουργεί με μπαταρία και κουβαλάει στην πλάτη του τον Άγιο Βασίλη. Οι μπαταρίες είναι μπαταρίες – κουμπιά και βρίσκονται στο κάτω μέρος του ταράνδου. Το παιχνίδι είναι συσκευασμένο σε κουτί από χαρτόνι, στο οποίο αναγράφονται ενδείξεις στα αγγλικά. Το παιχνίδι φέρει σύμβολο που δηλώνει ότι το εν λόγω παιχνίδι είναι ακατάλληλο για παιδιά ηλικίας κάτω των 3 ετών, καθώς εμπεριέχει μικροσκοπικά κομμάτια. Επιπλέον, εμπεριέχεται το σήμα CE, λεπτομέρειες σχετικά με τον εισαγωγέα, καθώς και την προειδοποίηση ότι η συσκευασία δεν είναι παιχνίδι. 

Χώρα προέλευσης: Κίνα

	Κίνδυνος πνιγμού και χημικών. 

Το προϊόν ενέχει κίνδυνο πνιγμού και χημικών, καθώς οι μπαταρίες του παιχνιδιού μπορούν ν αποσπαστούν με ευκολία.  

Το προϊόν δεν συμμορφώνεται με την Οδηγία Παιχνιδιών και τα σχετικά Ευρωπαϊκά Πρότυπα EN 71 και EN 50088. 
	Η εισαγωγή απορρίφθηκε από τις αρχές του τελωνείου.  

	31
1349/08
	Λιθουανία
	Κατηγορία: Παιχνίδια
Προϊόν: Τρίκυκλο

Μάρκα: EURO baby
Τύπος/ αριθμός μοντέλου: Άγνωστος

Περιγραφή: Tρίκυκλο με πετάλια επικολλημένα στον  μπροστινό τροχό. Ο σκελετός του προϊόντος είναι μαύρου χρώματος με κόκκινα στίγματα και οι τρεις τροχοί είναι κατασκευασμένοι από σκληρό πλαστικό. 

Χώρα προέλευσης: Άγνωστη

	Κίνδυνος πρόκλησης τραυματισμών

Το προϊόν ενέχει κίνδυνο πρόκλησης τραυματισμών, καθώς:

- τα ελατήρια συμπίεσης είναι προσβάσιμα όταν το διάκενο ανάμεσα σε δύο διαδοχικές στροφές υπερβαίνει τα  3 mm, όταν δεν κινείται και μπορεί να επηρεαστεί από δύναμη 40 N ή μεγαλύτερη κατά τη διάρκεια του παιχνιδιού. 


- Το πεντάλ του  μπροστινού  τροχού διαθέτες οπές μεγαλύτερες από 5 mm.  

- Το διάκενο ανάμεσα στους τροχούς και το πλαίσιο δεν είναι επαρκές. 

- Τα διακοσμητικά αυτοκόλλητα αποκολλήθηκαν κατά τη δοκιμασία πρόσκρουσης και χωράνε εξ’ ολοκλήρου στον κύλινδρο απομίμησης φάρυγγα. 

Το προϊόν δεν συμμορφώνεται με την Οδηγία Παιχνιδιών και το σχετικό Ευρωπαϊκό Πρότυπο EN 71. 
	Εθελούσια απόσυρση από την αγορά μέσω του διανομέα.

	32
1350/08
	Αυστρία
	Κατηγορία: Παιχνίδια
Προϊόν: Παιχνίδι – ελικόπτερο – Αστυνομικό ελικόπτερο 

Μάρκα: Άγνωστη
Τύπος/ αριθμός μοντέλου: Άγνωστος

Περιγραφή: Συρόμενο παιχνίδι - ελικόπτερο 

Χώρα προέλευσης: Κίνα

Δεν υπάρχει διαθέσιμη εικόνα
	Κίνδυνος αμυχών και τραυματισμών

Το προϊόν ενέχει κίνδυνο αμυχών και τραυματισμών, καθώς εμπεριέχει αιχμηρές απολήξεις. 

Το προϊόν δεν συμμορφώνεται με την Οδηγία Παιχνιδιών και το σχετικό Ευρωπαϊκό Πρότυπο EN 71. 
	Ανάκληση από τους καταναλωτές και καταστροφή των προϊόντων με εντολή των αρχών.  

	33
1351/08
	Γερμανία
	Κατηγορία: Κοσμήματα
Προϊόν: Περιδέραιο - Janina necklace, μήκους  50 cm 

Μάρκα: Άγνωστη
Τύπος/ αριθμός μοντέλου: EAN 23624006211000000299

Περιγραφή: Ασημί περιδέραιο με μεταλλικούς κρίκους και διάφορα μεταλλικά φυλακτά με τα εξής σχήματα: τετράγωνα, ορθογώνια, σύννεφα, αστέρια και σφήνες.  

Χώρα προέλευσης: Ταιβάν

	Χημικά

Το προϊόν ενέχει κίνδυνο χημικών εξαιτίας της απελευθέρωσης νικελίου από το περιδέραιο (0.147 - 38.661  µg/cm2/την εβδομάδα). Η ποσότητα αυτή του νικελίου υπερβαίνει το όριο που έχει τεθεί σύμφωνα με την Οδηγία Χημικών 76/769/EEC.

 
	Εθελούσια απόσυρση από την αγορά μέσω του εισαγωγέα.

	34
1352/08
	Ηνωμένο Βασίλειο
	Κατηγορία: Είδη ένδυσης, υφάσματα και αντικείμενα σχετικά με τη μόδα.
Προϊόν: Αποκριάτικες στολές

Μάρκα: Poundstretcher

Τύπος/ αριθμός μοντέλου: 

PLU 229071 - Delightful Devil, 
PLU 229069 - Faceless Ghoul, 
PLU229063 - Vampire Cape, 
PLU 209287 - Skeleton Outfit, 
PLU 229070 - Witch Outfit, 
PLU 202320 - Little Devil. 

Περιγραφή: Βελούδινη στολή, κόκκινου χρώματος, η οποία προορίζεται για κορίτσια και   διαθέτει ένα λειτουργικό λαιμοδέτη στην πίσω πλευρά της περιοχής του λαιμού. 

Χώρα προέλευσης: Κίνα

	Κίνδυνος στραγγαλισμού

Το προϊόν ενέχει κίνδυνο στραγγαλισμού, εξαιτίας της ύπαρξης κορδονιών περίσφιξης και κόμπων στην περιοχή του λαιμού. 

Το προϊόν δεν συμμορφώνεται με το σχετικό Ευρωπαϊκό Πρότυπο EN 14682. 
	Εθελούσια απόσυρση από την αγορά μέσω του εισαγωγέα. 



	35
1353/08
	Λετονία 
	Κατηγορία: Παιχνίδια
Προϊόν: Πλαστικά φουσκωτά παιχνίδια - Fun Friends Turtle Float

Μάρκα: My 1st Summer
Τύπος/ αριθμός μοντέλου: 01448, αριθμός EAN 026753014484

Περιγραφή: Πλαστικό φουσκωτό  παιχνίδι σε σχήμα  χελώνας θαλάσσης  που επιπλέει. Επιπλέον, το παιχνίδι διαθέτει ένα σκίαστρο κατασκευασμένο από μαλακό PVC. Το παιχνίδι είναι κίτρινου, μπλε και πράσινου χρώματος. Επιπλέον, εμπεριέχει προειδοποιήσεις σχετικά με την ασφάλεια του προϊόντος στα αγγλικά. Το παιχνίδι είναι συσκευασμένο σε κουτί από χαρτόνι που φέρει εικόνα και περιγραφή του πλωτήρα. Η συσκευασία εμπεριέχει αυτοκόλλητο στα Λετονικά με το όνομα του διανομέα, καθώς και προειδοποιήσεις σχετικά με την ασφάλεια του προϊόντος. 

Χώρα προέλευσης: Κίνα

	Χημικά

Το προϊόν ενέχει κίνδυνο χημικών, καθώς: 
 

- Το κάλυμμα του φουσκωτού παιχνιδιού εμπεριέχει δι(2-εθυλεξυλ) φθαλικό εστέρα (DEHP) σε αναλογία 16.0% του συνολικού βάρους του προϊόντος και διισοεννεάνο φθαλικό εστέρα (DINP) σε αναλογία 0.20 % του συνολικού βάρους του προϊόντος.

- Η βαλβίδα εμπεριέχει δι(2-εθυλεξυλ) φθαλικό εστέρα (DEHP) σε αναλογία  0.94% του συνολικού βάρους του προϊόντος και δι-ν-όκτυλο φθαλικό εστέρα (DNOP) σε αναλογία 0.15% του συνολικού βάρους του προϊόντος.

Σύμφωνα με την Οδηγία Χημικών Περιορισμών 79/769/EEC,  ορισμένοι  φθαλικοί εστέρες έχουν απαγορευτεί στα παιχνίδια.
	Εθελούσια απόσυρση από την αγορά και ανάκληση από τους καταναλωτές μέσω του εισαγωγέα. 



	36
1354/08
	Γαλλία
	Κατηγορία: Είδη ένδυσης, υφάσματα και αντικείμενα σχετικά με τη μόδα.
Προϊόν: Μπότες και χαμηλές μπότες (μποτάκια) 

Μάρκα: ETAM
Τύπος/ αριθμός μοντέλου: 

Μοντέλο «Anne Sophie», ref 6258546, 

Μοντέλο «Marie», ref 6258544, Μπότες «sioux», μαύρου χρώματος ref 6260758, 

Μπότες «sioux» καφέ χρώματος ref 6260758, 

Χαμηλές μπότες (μποτάκια)  «Pocahontas», μαύρου χρώματος ref 6256860, 

Χαμηλές μπότες (μποτάκια)  «Pocahontas», camel (light brown) ref 6256860, 

Υποδήματα «amandine», μαύρου χρώματος, ref 6256861, 

Υποδήματα «amandine», σκούρου μπλε χρώματος, ref 6256861. 

Περιγραφή: Υπάρχουν οι εικόνες των προϊόντων. 
Χώρα προέλευσης: Κίνα

	Χημικά

Το προϊόν ενέχει κίνδυνο χημικών, καθώς τα υποδήματα διαθέτουν σακουλάκια (τα οποία χρησιμεύουν για τον αρωματισμό των υποδημάτων και κατά της μούχλας) που εμπεριέχουν διμεθυλο-φουμαρικό εστέρα. Η εν λόγω ουσία ενδέχεται να προκαλέσει ερεθισμούς και αλλεργίες σε ορισμένα άτομα. Τα συμπτώματα των αλλεργιών είναι τα εξής: φαγούρα, ερυθρότητα, εγκαύματα και σε ορισμένες περιπτώσεις αρθρικοί πόνοι (ρευματισμοί). 
	Εθελούσια απόσυρση από την αγορά και ανάκληση από τους καταναλωτές.

	37
1355/08
	Γερμανία 
	Κατηγορία: Εξοπλισμός φωτισμού
Προϊόν: Φώτα για ντίσκο

Μάρκα: Out of the blue
Τύπος/ αριθμός μοντέλου: Art. No. 57/8296 αριθμός EAN 4029811195244

Περιγραφή: Φώτα για ντίσκο, 230 V, 15 W, E 14. 

Χώρα προέλευσης: Κίνα

	Κίνδυνος ηλεκτροπληξίας

Το προϊόν ενέχει κίνδυνο ηλεκτροπληξίας ο καταναλωτής ενδέχεται να έρθει σε επαφή με ενεργά κομμάτια της υποδοχής της ηλεκτρικής πρίζας κατά τη διάρκεια της αλλαγής του λαμπτήρα. 

Το προϊόν δεν συμμορφώνεται με την Οδηγία Χαμηλής Τάσης και τα σχετικά Ευρωπαϊκά Πρότυπα EN 60598 και EN 60238. 
	Εθελούσια παύση πωλήσεων και   απόσυρση από την αγορά μέσω του εισαγωγέα.

